### Beslutning

Udvalget godkender principper og ønsker sagen forelagt når projektering er gennemført med henblik på at tage stilling til budget, finansiering og evt. etape-inddeling.

Afbud: Vagn Petersen

### Sagsfremstilling

## Resume og sagens baggrund

Kommunalbestyrelsen har på budgettet for 2024 afsat cirka 10 mio. kr. til renovering af [adresse] i Kalundborg. Anne Jeppesen er en af byens mest centrale parkeringspladser, og en række planer og projekter gælder for eller har relationer til dette område. Der gives et overblik over planlægningsmæssige forudsætninger og relationer, forslag til succeskriterier samt forslag til tidsplan og proces for planlægning og anlæg.

## Indstillinger

Chefen for Vej, Ejendom og Affald indstiller, at succeskriterier og proces for renovering af parkeringspladsen i [adresse] besluttes.

## Behandling

Teknik- og Miljøudvalget.

## Sagsfremstilling

Parkeringspladsen i [adresse] er en af byens mest centrale parkeringspladser, og en række planer og projekter gælder for eller har relationer til dette område. I Bilag 1 gives et overblik over forudsætninger og relationer samt forslag til succeskriterier. Et resume ses nedenfor. I sagen gives desuden forslag til tidsplan og proces for planlægning og anlæg.

Planlægningsmæssige forudsætninger

Ifølge Kalundborg Kommunes udviklingsstrategi skal vi i udvikling af byen fokusere på, hvordan "torve og gaderum kan forbed­res for at skabe mere liv mellem husene, rammer for samvær i hverdagen og plads til borgere og foreningers egne initiativer. Nogle steder vil grønne oaser give mest værdi, andre steder vil det være en legeplads eller et byrum, der kan formidle byens historie". Byrum skal udvikles med gode opholdsmuligheder og godt mikroklima, flere aktivitetsmuligheder og mere bynatur – til glæde for borgere og turister. Der er opmærksomhed på, at Kalundborg også er blevet en studieby og hjem for mange internationale tilflyttere. Anne Jeppesen er med sin centrale beliggenhed et oplagt sted at indtænke disse tanker og skabe et multifunktionelt byrum, der kan være med til at give liv i centrum - også udenfor butikkernes åbningstid, når bilerne har forladt pladsen.

*Lokalplan og strategisk helhedsplan*
Anne Jeppesen er dækket af Lokalplan nr. 580 for [adresse] og ligger i et område, der i kommuneplanen er udlagt til centerområde. Området er desuden et centralt indsatsområde i Strategisk Helhedsplan for udvikling af [adresse]. I både lokalplan og Strategisk Helhedsplan arbejdes med at skabe bedre visuel og fysisk forbindelse mellem [adresse] og [adresse]. Dette kan ske ved at vende retningen på parkeringspladserne og skabe meget synlige gangforbindelser gennem udvalgte private gårdrum – ofte omtalt som 'Slipperne'. Lokalplanen åbner desuden mulighed for eventuelt at skabe en ny vejforbindelse mellem Øen og [adresse].

I Strategisk Helhedsplan foreslås det, at tre markante forbindelser mellem [adresse] og [adresse] hen over [adresse], ved hjælp af en særlig belægning og god belysning. Der er afsat en selvstændig pulje til at bidrage til renovering af et antal slippe-forbindelser.

*Indsatsområde i klimahandlingsplanen*Klimahandlingsplanens udpeger [adresse], [adresse] og en del af [adresse] som indsatsområde. Parkeringspladsen ligger midt i dette område, og med næsten 9.000 m2 belagt flade er den en vigtig brik i at håndtere forsinkelse af stigende nedbørsmængder. Det er dog en udfordring, at der ikke foreligger data og en samlet plan for håndtering af regn- og spildevand i midtbyen i Kalundborg.

Indsatserne i klimahandlingsplanen er endnu ikke specificeret. Dette betyder manglende grundlag for, at Kalundborg Forsyning kan prioritere at udføre en helhedsplan som baggrund for arbejdet med separat kloakering og klimatiltag. For at Kalundborg Forsyning kan indgå i arbejdet, skal der laves et tillæg til spildevandsplanen. [adresse] forventer dernæst, at dataindsamling til en helhedsplan for regn- og spildevand vil tage to til tre år. Hvis arbejdet skal opstartes inden for de næste fire år, skal økonomien tages fra andre projekter. Administrationen har påbegyndt en dialog med Kalundborg Forsyning om fælles projekt og dataindsamling.

*Renovering af Kalundborg Forsynings ledningsnet*Det har gennem flere år været drøftet, at vigtige forsyningsledninger i [adresse] og [adresse] trænger til omlægning. Vandledningerne gennem Elmegade er i dårlig stand og skal omlægges senest i 2026. Der kan dog ske brud inden da med risiko for forurening af vandforsyningen. Fjernvarmeledningerne i [adresse] og [adresse] er planlagt udskiftet i 2025, men arbejdet kan udskydes lidt, hvis der i et fællesprojekt kan skabes gode synergieffekter. Tilstanden af regn- og spildevandsledninger samt den eksisterende og fremtidige belastning er på nuværende tidspunkt ukendt.

Det er en forudsætning, at projekterne i [adresse] og Elmegade specificeres i en revision af spildevandsplanen, for at Kalundborg Forsyning kan deltage i projekterne i forhold til klimahandlingsplanen samt eventuelt bidrage økonomisk.

*Sammenhæng mellem parkeringsplads og Bredgade*Bredgadeparkeringspladsen hænger strukturelt sammen med trafikløsningen for [adresse] og [adresse]. Derfor er det relevant at kigge på hele sammenhængen i området, så vejprofil, belægningstyper, belysning, inventar med mere koordineres.

Af andre tilgrænsende projekter kan nævnes søgning af Vejdirektoratets cykelpulje til etablering af cykelstier på strækningen fra Nanni Olsen [adresse] over [adresse] og [adresse] til Biotekparken, samt deltagelse i et internationalt vidensprojekt omkring fremme af gang- og cykeltrafik hele året rundt, hvor samme strækning bruges som case (se orienteringssag om dette).

Det foreslås derfor, at Teknik- og Miljøudvalget inden sommerferien præsenteres for principper for og sammenhæng mellem alle ovennævnte delområder, så den videre projektering af parkeringspladsen kan igangsættes med de rigtige forudsætninger.

*Mere end en parkeringsplads*Med ønsket om, at Anne Jeppesen skal spille en væsentlig ændret rolle som et indbydende og klimasikret byrum, vil der blive mindre plads til parkering.

Den seneste parkeringsanalyse (2019) viste, at udnyttelsesgraden for Bredgadeparkeringspladsen svinger mellem 17 og 70 % henover døgnet og ugen, højest lørdag formiddag. Der er således en reserve i kapaciteten på denne plads, som der kan arbejdes med. Der skal dog være opmærksomhed på, at der i spidsbelastninger samtidig er en meget høj belægning på andre parkeringspladser mellem [adresse] og Vænget.

Det anbefales, at der laves en ny parkeringsanalyse, når bibliotek og borgerservice er flyttet til det nye kulturhus i [adresse] i 2026. En analyse vil vise, hvordan parkeringskapaciteten går op i de forskellige områder, og hvor der eventuelt skal prioriteres en indsats for at skabe flere parkeringspladser og/eller strukturere brugen af parkeringspladserne bedre.

Økonomi

Der er på budgettet for 2024 afsat cirka 10 mio. kr. til renovering af parkeringspladsen i [adresse]. Parkeringspladsen er cirka 9.000 m2 stor. Erfaringstal peger på, at lignende renoveringer, der indeholder parkering, pladsbelægning, vandhåndtering, belysning og byrumsinventar, ligger på mindst 3.500 kr./m2. Hertil kommer en forventning om jordforurening i området. En omlægning af hele pladsen kan derfor forventes at koste minimum 31,5 mio. kr. (Til sammenligning blev der anslået et investeringsbehov på 43 mio. kr. for at omdanne Bredgadeområdet i Strategisk Helhedsplan fra 2019). Forskellen mellem det afsatte beløb i budgettet og erfaringstal på området er en væsentlig udfordring.

Der vil blive behov for, at Teknik- og Miljøudvalget overvejer, hvordan denne udfordring kan løses. Muligheder kan eksempelvis være en kombination af etapevis renovering af pladsen,  eventuelt samarbejde med Kalundborg Forsyning om medfinansiering ved indtænkning af vandhåndtering i området, søgning af fonde samt budgetforhandlinger om øgede midler til projektet.

Det foreslås, at der arbejdes videre med detaljering af projektet i et dispositionsforslag, så et mere præcist budget kan opstilles.

Oplæg til succeskriterier (se de to sidste sider i Bilag 1)

I succeskriterierne opridses forslag til målbare succeskriterier for den videre detaljering af henholdsvis Anne Jeppesen med slipper og gaderne [adresse] og [adresse].

Oplæg til princip for omdannelsen (se Bilag 2)

Som en del af succeskriterierne vedlægges et princip for omdannelsen af [adresse], som kan ligge til grund for den videre drøftelse og inddragelse af interessenter.

Oplæg til tids- og procesplan (nedenstående tidsplan er afhængig af finansiering)

* Igangsættelse af dataindsamling til en samlet plan for håndtering af spildevand og regnvand i Kalundborg (er igangsat)
* TMU - Drøftelse af proces og succeskriterier for relaterede projekter (april 2024)
* Inddragelse af relevante parter som grundejere, Vores Kalundborg og andre nære interessenter (april-august 2024)
* TMU - Drøftelse af principper for Bredgade-Elmegade samt skitseforslag for Bredgadeparkeringspladsen og økonomi for de to projekter (maj 2024)
* TMU - Godkendelse af principper for Bredgade-Elmegade samt skitseforslag for Bredgadeparkeringsplads (juni 2024)
* Udbud af projektering (august 2024)
* Projektering (september-november 2024)
* TMU - Drøftelse af detaljeret budget og eventuel etapeinddeling (oktober 2024)
* Udbud (december 2024)
* TMU - Eventuel drøftelse af licitationsresultat (januar 2025)
* Anlægsarbejde (februar-maj 2025).

## Økonomiske konsekvenser

Ingen økonomiske konsekvenser.